om den holdning, der skal indtages på Den Europæiske Unions vegne i de relevante udvalg under De Forenede Nationers Økonomiske Kommission for Europa om forslag til ændringer af FN-regulativ nr. 0, 16, 17, 21, 29, 43, 44, 48, 53, 55, 58, 67, 74, 80, 83, 85, 86, 98, 107, 112, 113, 115, 116, 123, 129, 135, 148, 149 og 150, om forslag til ændringer af den globale tekniske forskrift nr. 2, om forslag til ændringer af den fælles resolution M.R.1, om forslag til ændringer af de konsoliderede resolutioner R:E.3 og R.E.5 og om forslag til tilladelser til at udarbejde en ændring af den globale tekniske forskrift nr. 6 og til at udarbejde en ny global teknisk forskrift om bestemmelse af elektriske køretøjers effekt

BEGRUNDELSE

1.FORSLAGETS GENSTAND

Dette forslag vedrører en afgørelse om fastlæggelse af den holdning, der skal indtages på Unionens vegne i en af de faste arbejdsgrupper i De Forenede Nationers institutionelle ramme, nemlig i verdensforummet for harmonisering af køretøjsforskrifter under De Forenede Nationers Økonomiske Kommission for Europa (arbejdsgruppe 29 eller WP.29), i forbindelse med denne arbejdsgruppes planlagte vedtagelse af ændringer af eksisterende FN-regulativer (i henhold til Overenskomsten af 1958 som revideret) eller FN's globale tekniske forskrifter (i henhold til "parallelaftalen") samt en række resolutioner i henhold til begge aftaler.

2.BAGGRUND FOR FORSLAGET

2.1.Overenskomsten af 1958 og overenskomsten af 1998

Overenskomsten under De Forenede Nationers Økonomiske Kommission for Europa (FN/ECE) om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter ("Overenskomst af 1958 som revideret") og aftalen om etablering af globale tekniske forskrifter for hjulkøretøjer samt udstyr og dele, der kan monteres og/eller anvendes på hjulkøretøjer ("parallelaftalen") har til formål at fjerne de tekniske hindringer for samhandelen med motorkøretøjer mellem de kontraherende parter i FN/ECE og sikre, at sådanne køretøjer har et højt sikkerheds- og miljøbeskyttelsesniveau. Overenskomsten/aftalen trådte i kraft for EU henholdsvis den 24. marts 1998 og den 15. februar 2000. De forvaltes begge af FN/ECE's Verdensforum for Harmonisering af Køretøjsforskrifter (arbejdsgruppe 29 eller WP.29).

Den Europæiske Union er part i overenskomsten/aftalen.

2.2. Verdensforummet for Harmonisering af Køretøjsforskrifter under De Forenede Nationers Økonomiske Kommission for Europa (FN/ECE) — arbejdsgruppe 29 eller WP. 29

WP.29 er en enestående ramme for globalt harmoniserede forskrifter for køretøjer. WP.29 er en fast arbejdsgruppe under De Forenede Nationers institutionelle ramme med et særligt mandat og en forretningsorden. Den fungerer som et globalt forum for åbne drøftelser om forskrifter for motorkøretøjer, hvor gennemførelsen af Overenskomsten af 1958 som revideret og parallelaftalen drøftes. Ethvert af De Forenede Nationers medlemslande og enhver regional organisation for økonomisk integration, der er oprettet af De Forenede Nationers medlemslande, kan deltage fuldt ud i aktiviteterne i WP.29 og kan blive kontraherende part i aftalerne om køretøjer, der forvaltes af WP.29.

Der afholdes møder i FN/ECE WP.29 tre gange om året, dvs. i marts, juni og november. På hvert møde vedtages nye FN-regulativer, nye globale tekniske forskrifter og/eller ændringer af eksisterende FN-regulativer (i medfør af Overenskomsten af 1958 som revideret) eller globale tekniske forskrifter (i medfør af "parallelaftalen") for at tage hensyn til den tekniske udvikling. Forud for møderne i WP.29 drøftes disse ændringer først på teknisk niveau i specifikke hjælpeorganer under WP.29.

Efterfølgende afholdes der en afstemning i WP.29 (dvs. ved kvalificeret flertal af de tilstedeværende kontraherende parter og afstemning om forslagene i henhold til Overenskomsten af 1958 som revideret og ved konsensusafstemning blandt de tilstedeværende kontraherende parter og afstemning om forslagene i henhold til parallelaftalen).

Den holdning, der skal indtages på Unionens vegne om de nye regulativer og de nye globale tekniske forskrifter, deres ændringer, supplementer og korrigenda, fastlægges forud for hvert møde i WP.29 ved rådsafgørelse i henhold til artikel 218, stk. 9, i TEUF.

2.3. Den påtænkte retsakt fra WP.29

På sit 179. møde mellem den. 12. og den14. november 2019 kan WP.29 vedtage forslagene til ændringer af FN-regulativ nr. 0, 16, 17, 21, 35, 29, 43, 44, 48, 53, 55, 58, 67, 74, 80, 83, 85, 86, 98, 107, 112, 113, 115, 116, 123, 129, 135, 148, 149 og 150, forslaget til ændringer af den globale tekniske forskrift nr. 2, forslaget til ændringer af den fælles resolution M.R.1, forslagene til ændringer af de konsoliderede resolutioner R.E.3 og R.E.5 og forslagene til tilladelser til at udarbejde en ændring af den globale tekniske forskrift nr. 6 til at udarbejde en ny global teknisk forskrift om bestemmelse af elektriske køretøjers effekt.

3. DEN HOLDNING, DER SKAL INDTAGES PÅ UNIONENS VEGNE

WP.29-systemet styrker den internationale harmonisering af standarder for køretøjer. Overenskomsten af 1958 spiller en central rolle for opnåelsen af dette mål, eftersom fabrikanterne i EU kan følge fælles regulativer om typegodkendelse, vel vidende at produktet vil blive anerkendt af de kontraherende parter som værende i overensstemmelse med deres nationale lovgivning. Denne ordning har f.eks. gjort det muligt at ophæve over 50 EU-direktiver ved forordning (EF) nr. 661/2009 om den generelle sikkerhed af motorkøretøjer og erstatte disse med de tilsvarende regulativer, der er udarbejdet i henhold til Overenskomsten af 1958.

Der blev benyttet en lignende fremgangsmåde ved Europa-Parlamentets og Rådets direktiv 2007/46/EF, hvorved medlemsstaternes godkendelsessystemer blev udskiftet med en EU-godkendelsesprocedure, og der blev fastlagt en harmoniseret ramme med administrative bestemmelser og generelle tekniske krav for alle nye køretøjer, systemer, komponenter og separate tekniske enheder. Med nævnte direktiv blev FN-regulativer indarbejdet i EU-typegodkendelsessystemet, enten som krav ved typegodkendelse eller som alternativer til EU-lovgivningen. Siden vedtagelsen af nævnte direktiv er FN-regulativer i stigende grad blevet indarbejdet i EU-lovgivningen i forbindelse med EU-typegodkendelser.